Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 1996. évi LVII. törvény (Tptv.) 36/A. §-a alapján vizsgálatot kezdett a mobiltelefon szolgáltatás ágazatban. A GVH a
Paragraph Index: 1053

1. Általános értékelés Egyértelmû, hogy a hatályos magyar törvény szilárd alapot ad az adatvédelem számára. Ezt az Európai Bizottság is megerõsítette, mikor a 95/46/EC Irányelv 25. § (6) bekezdésében elismerte a magyarországi adatvédelmi garanciák adekvát szintjét. Ugyanakkor elmondható, hogy néhány területen – például a nemzetközi adattovábbítás vagy a biztos végrehajtói jogköre vonatkozásában – még van helye a továbblépésnek. Ezen változtatások foganatosítására jó alkalomnak ígérkezik a csatlakozási folyamat során végrehajtandó, a 95/46/EC Irányelv rendelkezéseit meghonosító törvénymódosítás. A biztos hivatala független felügyeleti szervként, hatásosan és hatékonyan mûködik. A biztos és munkatársai – a források szûkössége dacára – tiszteletre méltó eredményeket értek el a magyar adatvédelmi törvény érvényesítésében. Ugyanakkor nyilvánvaló, hogy költségveté-sük korlátozott bõvítése lehetõvé tenné tevékenységük fejlesztését néhány olyan kulcsfontosságú területen – például a nemzetközi együttmûködés területén –, mely az ország csatlakozása után egyre nagyobb hangsúlyt kap majd. Még több figyelmet kell szentelni az adatvédelemmel kapcsolatos jogok és kötelességek megismertetésének, és ezzel az adatvédelmi nyilvántartás jelentõs kiszélesítésének is. Nincs olyan felügyeleti szerv, amely tevékenységének ne szabna határt a költségvetés, azonban a magyar biztos hivatala számára ezek a korlátok szûkebbek, mint általában az EU-n belül. A források bizonyos mértékû bõvítése lehetõvé tenné a biztos számára, hogy a fentebb vázolt területeken tovább fejlessze tevékenységét. Fontolóra kell venni továbbá a hivatal informatikai rendszerének, valamint az intézmény finanszírozási modelljének korszerûsítését is.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes